থিওডোসিওস ডায়াকোনোস
থিওডোসিয়াস দ্য ডিকন বা থিওডোসিওস ডায়াকোনোস (গ্রিক: Θεοδόσιος ο Διάκονος) ছিলেন একজন বাইজেন্টাইন কবি যিনি দশম শতাব্দীতে বসবাস করতেন। তিনি কেবল তার আলোসসিস তাস ক্রিতিস (গ্রিক: Ἅλωσις τῆς Κρήτης লাতিন: De Creta capta) নামক বারো-মাত্রার ১০৩৯ পংক্তিতে লেখা একটি মহাকাব্যের মাধ্যমে পরিচিত হন। এর রচনাকাল ৯৬২/৯৬৩ খ্রিস্টাব্দে, যেটি নাইকেফোরস ফোকাস কর্তৃক ৯৬১ খ্রিস্টাব্দে আরবদের কাছ থেকে ক্রিট দ্বীপ পুনরুদ্ধার উদযাপনের জন্য লেখা হয়েছিল।